Markdag! By OpenStax | Jobilize
Kyk na die advertensies op die advertensieblad (Juffrou sal vir jou een gee).
Kies een van die advertensies.
Vertel vir die klas waarom jy die advertensie gekies het.
Ek het hierdie advertensie gekies
Ek kan verduidelik waarom ek hierdie produk graag wou koop.
Ontwerp 'n produk wat jy by die markdag gaan verkoop.
Teken of skryf in die trollie wat jy alles vir jou produk gaan nodig kry om dit te kan maak.
Teken 'n prentjie van jou en jou maat waar julle die produkte by die mark verkoop.
VOLHOUBARE GROEI EN ONTWIKKELING Die leerder is in staat om begrip van volhoubare groei, heropbou en ontwikkeling te toon en om krities oor die verwante prosesse na te dink.
SKEPPING, INTERPRETRASIE EN AANBIEDING Die leerder is in staat om werk in elk van die kunsvorme te skep, te interpreteer en aan te bied.
1.3 Drama : neem deel aan eenvoudige dialoog- en aksiereekse wat op bekende ervarings in die eie gesin of gemeenskap gebaseer is.
1.2 Ontwerp : kies gepaste materiaal of stowwe om eenvoudige produkte wat in 'n gegewe behoefte voorsien, te maak;1.3 Maak : maak eenvoudige produkte uit verskillende soorte materiaal.
Leerders moet nou 'n produk ontwerp wat hulle by die markdag sal kan verkoop, bv. koekies wat by die huis gemaak word of sakkies wat versier word sodat produkte daarin gepak kan word. Besluit watter materiale gebruik word en maak 'n eenvoudige advertensie op 'n plakkaat om produkte te bemark. Hier kan die leerders ook bewus gemaak word van onkoste, wins en verlies.
Die leerder moet aan die einde van die module die geleentheid kry om sy eie produk te ontwerp en te maak en dit dan aan die gemeenskap te verkoop. Die gedagte is om die module aan 'n dag soos Entrepreneursdag of Markdag te koppel. Die leerders kry dan die geleentheid om hulle eie produkte te verkoop en om met geld te werk.